มีเพศสัมพันธ์กับแฟนแล้วถุงยางขาด แต่ไม่ได้หลั่งใน มีแต่น้ำหล่อลื่นของผู้ชาย แต่ทานยาคุมแบบ1เม็กดหลังจากมีเพศสัมพันธ์เสร็จ30น.ผ่านมา7วันยังไม่มีประจำเดือน ควรทำอย่างไรเพิ่ม
สวัสดีค่ะ การที่ถุงยางอนามัยขาด อาจทำให้เกิดการตั้งครรภ์และเป็นข้อบ่งชี้ในการใช้ยาคุมฉุกเฉินหรือยาคุมแบบ 1 เม็ดดังกล่าวมา ควรกินภายใน 72 ชั่วโมงหลังมีเพศสัมพันธ์โดยหลังการใช้ยาคุมฉุกเฉินซึ่งเป็นยาที่ประกอบไปด้วยฮอร์โมนเพศในขนาดสูง อาจทำให้มีเลือดออกผิดปกติทางช่องคลอดตามมาหรือทำให้ประจำเดือนมาคลาดเคลื่อนไปได้โดยประจำเดือนที่คลาดเคลื่อนนั้นไม่ควรคลาดไปกว่าที่ควรจะเป็นเกิน 7 วัน หากช้ากว่านี้ถือว่าช้า และควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป